Арсен трифлуорид

Арсен трифлуорид — хемиско соединение на арсен и флуор со хемиска формула AsF3. Тоа е безбојна течност која лесно реагира со вода.

 Подготовка и својства 
Може да се подготви со реакција на флуороводород, HF, со арсен триоксид:

 6HF + As2O3 → 2AsF3 + 3H2O

Има пирамидална молекуларна структура во гасната фаза која е присутна и во цврстата. Во гасната фаза, должината на врската As-F е 170,6 pm и аголот на врската F-As-F 96,2°.Wells A.F. (1984) Structural Inorganic Chemistry 5th edition Oxford Science Publications 

Арсен трифлуорид се користи како флуорирачки агенс за конверзија на неметални хлориди во флуориди, во овој поглед тој е помалку реактивен од SbF3.

Соли кои содржат  AsF4− анјон може да се подготват на пример CsAsF4.New alkali metal and tetramethylammonium tetrafluoroarsenates(III), their vibrational spectra and crystal structure of cesium tetrafluoroarsenate(III)Klampfer P, Benkič P, Lesar A, Volavšek B, Ponikvar M, Jesih A., Collect. Czech. Chem. Commun. 2004, 69, 339-350    Калиумовата сол KAs2F7 подготвена од KF и AsF3 содржи молекули AsF4− и AsF3 со докази за интеракција помеѓу молекулата AsF3 и анјонот.

AsF3 реагира со SbF5. Добиениот производ може да се опише како јонско соединение AsF2+ SbF6−. Сепак, авторите заклучиле дека формираниот производ не може да се гледа само како јонско соединение ниту целосно како неутрален додаток AsF3SbF5. Кристалната структура прикажува одлики и на јонски пар и на неутрален додаток, земајќи ја средината помеѓу двата модели.Fluoride crystal structures. Part XV. Arsenic trifluoride–antimony pentafluoride, Edwards A. J., Sills R. J. C. J. Chem. Soc. A, 1971, 942 - 945, 

 Наводи 

Категорија:Соединенија на арсенот
Категорија:Флуориди